Document ID: 31993R2813

ΚΑΝΟΝΙΣΜΟΣ (ΕΟΚ) αριθ. 2813/93 ΤΗΣ ΕΠΙΤΡΟΠΗΣ της 14ης Οκτωβρίου 1993 για την αποδέσμευση των εγγυήσεων που κατατίθενται για τις άδειες εισαγωγής που προβλέπονται στον κανονισμό (ΕΟΚ) αριθ. 564/92 στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (1), όπως τροποποιήθηκε από τον κανονισμό (ΕΟΚ) αριθ. 2233/93 (2), και ιδίως το άρθρο 1,
τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (3), όπως τροποποιήθηκε από τον κανονισμό (ΕΟΚ) αριθ. 2234/93 (4), και ιδίως το άρθρο 1,
τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (5), όπως τροποποιήθηκε από τον κανονισμό (ΕΟΚ) αριθ. 2235/93 (6), και ιδίως το άρθρο 1,
Εκτιμώντας:
ότι ο κανονισμός (ΕΟΚ) αριθ. 564/92 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1826/93 (8), καθόρισε τις λεπτομέρειες εφαρμογής στον τομέα του χοιρείου κρέατος του καθεστώτος που προβλέπεται από την ενδιάμεση συμφωνία που συνήφθη από την Κοινότητα με τις τρίτες χώρες που αναφέρονται ανωτέρω-
ότι οι φορείς της Κοινότητας έχουν υποβάλει τις αιτήσεις τους για άδεια εισαγωγής για την περίοδο από 1ης Απριλίου 1993 έως 30 Ιουνίου 1993, κατά τη διάρκεια των δέκα πρώτων ημερών του Απριλίου 1993- ότι, κατά την εποχή αυτή, οι φορείς ήταν πεπεισμένοι ότι μπορούν να εκπληρώσουν τις υποχρεώσεις που προκύπτουν από τα πιστοποιητικά εισαγωγής που εκδίδονται στις 23 Απριλίου 1993- ότι η διάρκεια ισχύος των εν λόγω πιστοποιητικών έχει παραταθεί μέχρι τέλος του Σεπτεμβρίου 1993 συνεπεία τροποποιήσεως του κανονισμού (ΕΟΚ) αριθ. 564/92 από τον κανονισμό (ΕΟΚ) αριθ. 1826/93-
ότι, κατά το συμβούλιο της Κοπεγχάγης αποφασίσθηκε να επισπευσθεί για την 1η Ιουλίου 1993 η μείωση της εισφοράς κατά 60 % για ορισμένα γεωργικά προϊόντα των ενδιάμεσων συμφωνιών με την Πολωνία, την Ουγγαρία, την Τσεχική και Σλοβακική Δημοκρατία- ότι η εν λόγω απόφαση πρέπει να έχει αντίκτυπο το ταχύτερο δυνατόν στις σχέσεις συναλλαγής μεταξύ των ενδιαφερομένων φορέων- ότι, λόγω του απρόβλεπτου αυτού γεγονότος, οι κοινοτικοί φορείς αδυνατούν να εκπληρώσουν τις υποχρεώσεις τους σχετικά με τη διάρκεια του Απριλίου 1993- ότι πρέπει, κατά συνέπεια, να προβλεφθεί η αποδέσμευση των εγγυήσεων που αναφέρονται στο άρθρο 6 του κανονισμού (ΕΟΚ) αριθ. 564/92 για τις άδειες εισαγωγής που δεν έχουν χρησιμοποιηθεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατόπιν αιτήσεως των φορέων, αποδεσμεύονται οι εγγυήσεις που κατατέθηκαν για τις άδειες εισαγωγής των προϊόντων που αναφέρονται στις ομάδες 4, 8, 9, 10 και 11 του παραρτήματος Ι του κανονισμού (ΕΟΚ) αριθ. 564/92, οι οποίες εκδόθηκαν στις 23 Ιουλίου 1993, αλλά για τις οποίες οι υποχρεώσεις εισαγωγής δεν εκπληρώθηκαν πριν από το τέλος της διάρκειας ισχύος τους.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Οκτωβρίου 1993.

Labels: 3
11
17
18